Бертран Ди Геклен (1320-1380), француски војсковођа који је умро као конетабл Француске, проглашен је за витеза тек у 34. години. У стогодишњем рату (1337-1453), незапослени најамници без господара, међу којима је било много оклопника, су већ 1374. постали страх и трепет Француске, окупљени у банде разбојника познате као Велике компаније. Сачувани спискови енглеске војске пред битку код Аженкура (1415), показују да већина енглеских коњаника на бојишту нису били витезови: присутни великаши довели су одреде са од 40 до 240 оклопника, док су 52 нижа капетана (који су већином били витезови) довели одреде са од 3 до 20 оклопника. Сваког оклопника пратила су по 2-3 стрелца на коњима. Оклопници су примали плату за своју службу - 12 пенија дневно, двоструко више од стрелаца, док су витезови добијали по 2 шилинга дневно, двоструко више од обичних оклопника.